proiect

GUVERNUL  REPUBLICII  MOLDOVA
H O T Ă R Î R E  nr. _______
din ________________ 2020
cu privire la transmiterea şi schimbarea 
categoriei de destinaţie a unor terenuri
În temeiul art. 8 alin. (3) din Legea nr. 523/1999 cu privire la proprietatea publică a unităţilor administrativ-teritoriale (Monitorul Oficial al Republicii Moldova, 1999, nr.124-125, art.611), cu modificările ulterioare, art. 14 alin. (1) lit. b) din Legea nr. 121/2007 privind administrarea şi deetatizarea proprietăţii publice (Monitorul Oficial al Republicii Moldova, 2007, nr. 90-93, art. 401), cu modificările ulterioare,  art. 5 alin. (5) din Legea nr. 29/2018 privind delimitarea proprietăţii publice (Monitorul Oficial al Republicii Moldova, 2018, nr. 142-148, art. 279), cu modificările ulterioare, art. 8, 71 şi 83 din Codul funciar nr. 828/1991 (republicat în Monitorul Oficial al Republicii Moldova, 2001, nr.107, art. 817), cu modificările ulterioare, Guvernul HOTĂRĂŞTE:


1. Se acceptă transmiterea, în temeiul deciziilor Consiliilor locale Comrat si Bugeac, UTA Gagauzia, din proprietatea unităţilor administrativ-teritoriale Comrat si Bugeac, UTA Gagauzia în proprietatea statului, administrarea Agenţiei Proprietăţii Publice (gestiunea ÎS „Administraţia de Stat a Drumurilor”) a terenurilor, conform  anexei.

2. Agenţia Proprietăţii Publice în comun cu Consiliile locale Comrat si Bugeac, UTA Gagauzia, vor institui comisii de transmitere şi vor asigura transmiterea terenurilor, în termen de 30 zile, în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărîrea Guvernului nr. 901/2015.


3. Se schimbă categoria de destinaţie a terenurilor proprietatea  statului, administrarea Agenţiei Proprietăţii Publice (gestiunea ÎS „Administraţia de Stat a Drumurilor”), conform  anexei, cu trecerea din  categoria de terenuri cu destinaţie agricolă în categoria de terenuri destinate industriei, transporturilor, telecomunicaţiilor şi cu alte destinaţii speciale, în scopul reabilitării drumului naţional M3 Chişinău-Comrat-Giurgiuleşti-frontiera cu România (segmentul de ocolire a mun. Comrat,  UTA Gagauzia).


4. Controlul  asupra executării prezentei  hotărîri,  se pune în sarcina Ministerului Economiei şi Infrastructurii.

